Reglur Laugavegshlaupsins byggja á leiðbeiningum ITRA um framkvæmd utanvegahlaupa og á þeirri reynslu sem mótshaldari hefur öðlast gegnum framkvæmd hlaupsins undanfarin 23 ár . Hafa ber í huga að Laugavegshlaupið er ekki götuhlaup . Það flokkast undir ofurmaraþon ( Ultra Marathon ) á fjöllum í óbyggðum og lýtur alfarið eigin reglum mótshaldara . Hver og einn hlaupari ákveður fyrir sig hvort hann hleypur þrátt fyrir þoku eða önnur slæm veðurskilyrði . Í gegnum tíðina hafa Laugavegshlauparar upplifað sig sem sigurvegara , hver um sig . Þeir hafa keppt hver við annan , hjálpast að , notið samvista á leiðinni og fagnað saman sigri í markinu . Meginreglurnar eru þær sem varða öryggi þátttakenda og „ aðgöngumiðinn “ að Laugavegsleiðinni er loforð um að vernda náttúruna með því að hlaupa á stígum leiðarinnar og skilja ekki eftir sig neitt rusl eða úrgang . Þátttakendur bera sjálfir ábyrgð á að kynna sér þær reglur sem gilda um þátttöku í Laugavegshlaupinu og fylgja þeim eftir í einu og öllu . Aldurstakmark 18 ár ( einstaklingar fæddir árið 2002 og áður geta tekið þátt ) . Algengt er að hlauparar noti gelnæringu í litlum plastumbúðum sem ekki eyðast í náttúrunni . Hlauparar verða að vera með sín eigin glös eða brúsa til að nota á drykkjarstöðvum . Hlaupahaldari verður ekki með einnota pappaglös á drykkjarstöðvum . Njótum leiðarinnar og stöndum saman um það að skilja ekki eftir okkur neikvæð ummerki og koma ekki óorði á Laugavegshlaupið . Þátttakendur þurfa að hafa hlaupanúmer sýnilegt að framan til að flýta fyrir öryggistalningu í Landmannalaugum , Álftavatni og Emstrum . Auk þess skulu þeir vera með þátttökuarmband um úlnlið og tímatökuflögu um ökkla . Þátttakendur þurfa , á meðan hlaupinu stendur , að hafa skyldu öryggisbúnað á sér , flautu , álteppi og síma og vera viðbúnir því að starfsmenn hlaupsins óski eftir því að sjá öryggisbúnaðinn áður en keppni hefst , meðan á henni stendur og í endamarki . Ef þátttakandi uppfyllir ekki þessi skilyrði bætast 60 mínútur við lokatíma viðkomandi . Ef einhvern þátttakenda vantar á þátttökulista við Álftavatn , Emstrum eða við lok hlaupsins er hann álitinn týndur . Viðbrögð við því er útkall björgunarsveita . Þess skal getið að ferðalagið frá Álftavatni og Emstrum að Hvolsvelli getur tekið 2 - 3 klst. eða lengur og bið á Hvolsvelli getur varað í nokkrar klukkustundir . Að flytja þátttakendur með bíl á milli skála er tímafrekt og eingöngu hugsað sem neyðaraðstoð . 5 . Þátttakendur þurfa að hafa með sér skylduöryggisbúnað , flautu , álteppi og síma alla leið í endamark . Óheimilt er að þiggja utanaðkomandi aðstoð einhvers sem ekki er skráður þátttakandi í hlaupið nema í neyðartilvikum . Þátttakendur skulu taka tillit til annarra þátttakenda . Þátttakendur mega aðstoða aðra þátttakendur með öryggi sitt og annarra í huga . Mótshaldari getur vísað frá keppni hverjum þeim sem fara ekki eftir reglum hlaupsins . 6 . 7 . Mótshaldari og starfsmenn hlaupsins geta vísað þeim sem ekki hafa númer og merki mótsins sýnileg , frá mótssvæði og braut keppninnar . Íþróttabandalag Reykjavíkur , sem er framkvæmdaraðili hlaupsins , áskilur sér rétt til að aflýsa hlaupinu með stuttum fyrirvara vegna veðurs eða annarra ófyrirsjáanlegra ástæðna sem geta skapað hættu fyrir þátttakendur og starfsmenn . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .